Udhëzim
Nr. 22/1, datë 17.9.2015

Për disa ndryshime në udhëzimin nr. 22, datë 31.7.2015 “Mbi përcaktimin e tarifës së shërbimit për qarkullimin e mjeteve të huaja të transportit të udhëtarëve, të më shumë se 20 personave, përfshirë edhe drejtuesin e mjetit, si dhe të mjeteve të transportit të mallrave me ngarkesë apo pa ngarkesë”

Në mbështetje të nenit 102, pika 4 e Kushtetutës dhe të nenit 11 të ligjit nr. 9975, datë 28.7.2008 “Për taksat kombëtare”, ministri i Financave

Udhëzon:

1. Pikat 5, 6 dhe 7 të udhëzimit ndryshojnë me këtë përmbajtje:
“5. Drejtuesi i mjetit, në momentin e hyrjes në territorin e Republikës së Shqipërisë me automjete me targë të huaj, kryen pagesën e tarifës së përcaktuar sipas pikës 1 të këtij udhëzimi.
[bookmark: _GoBack]6. Kjo pagesë bëhet me mandat arkëtimi. Dy kopje të mandatarkëtimit i jepen drejtuesit të mjetit, ndërsa kopja e tretë ruhet në degën doganore hyrëse. Drejtuesi i mjetit, një kopje të mandatit e dorëzon në doganën e destinacionit dhe një kopje e mban për vete.
7. Shumat e tarifave të arkëtuara në degët doganore kufitare regjistrohen në një regjistër të veçantë sipas formularit nr. 1 që i bashkëlidhen këtij udhëzimi”.
2. Formularët nr. 1 dhe nr. 2 që i bashkëlidhen këtij udhëzimi shfuqizohen dhe zëvendësohen me formularin nr. 1 që i bashkëlidhet këtij udhëzimi.
3. Në pikën 8, germa c), kudo në përmbajtje togfjalëshi “Drejtoria e Përgjithshme e Doganave” zëvendësohet me “Degët doganore”.
Ky udhëzim hyn në fuqi me botimin në Fletoren Zyrtare.

Ministri i Financave
Shkëlqim Cani




Formulari nr. 1
REGJISTRI DITOR I TARIFËS SË QARKULLIMIT
TË AUTOMJETEVE TË HUAJA

	Nr.
	Lloji i mjetit
/Targa
	Emri i zotëruesit/i
drejtuesit të mjetit
	Shteti nga vjen mjeti
	Data e hyrjes në RSH
	Nr. dhe data 
e doku
mentit të pagesës
	Shuma e tarifës së paguar

	
	
	
	
	
	
	



